Analistul Bogdan Chirieac, Senior Editor DCNews, a solicitat Preşedinţiei un punct de vedere cu privire la postarea pe pagina de Facebook a unui consilier prezidenţial a unei imagini trucate reprezentând o ameninţare directă la adresa unui jurnalist Antena 3.



Bogdan Chirieac se referă la postarea pe Facebook a lui Sebastian Lăzăroiu, în care jurnalista Mihaela Bârzilă apare după gratii, aceasta imagine constituind o ameninţare evidentă şi directă la adresa persoanei în cauză, a arătat analistul.



Postarea lui Lăzăroiu, care este însoţită de comentariul "Noua grilă de programe", a primit numeroase comentarii acide din partea internauţilor.



"Basescu a spus ca in romania nu se munceste cele 8 ore sa se faca productie ca in germania .Dar la cotroceni cate ore se munceste si cate se sta pe facebook????", a scris Maricica Balan



"Glume de tractorist. Nu inteleg cum o faptura atat de p****** poate consilia pe cineva", a scris Costinel Manole.



Consilierul prezidenţial Bogdan Oprea a intervenit telefonic în emisiunea "La ordinea zilei" şi a cerut public scuze în numele preşedintelui României Traian Băsescu, care ţine să precizeze că regretă acea postare şi nu reprezintă opinia Administraţiei Prezidenţiale.







